Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 1117/11/3307	Prievidza, 6.5.2013
EEČ : 2-27-69-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojho syna XXXXX, nar. 24. 8. 2003 a XXXXX súdu v Prievidzi sp. zn. 13 P/557/2006 zo 17. 10. 2006, právoplatným dňa 21. 12. 2006 bol zaviazaný prispievať na jeho výživu sumou 23,23 eur, vždy do 10. dňa v mesiaci, XXXXX súdu v Prievidzi sp. zn. 11 C/132/2011 z 25. 11. 2011, právoplatným 4. 1. 2012 bol zaviazaný  prispievať na jeho výživu sumou 60 eur, vždy do 25. dňa v mesiaci do rúk matky dieťaťa XXXXX, v období od 1. 5. 2011 do 30. 10. 2012 v Handlovej okres Prievidza sa plneniu vyživovacej povinnosti úmyselne vyhýbal tým, že nemal vážny záujem o prácu, zamestnávateľ s ním skončil pracovný pomer z dôvodu neospravedlnených absencií, následne sa nezaevidoval na úrade práce, sociálnych vecí a rodiny a nepožiadal o sprostredkovanaie práce, čím zostal dhovať za uvedené obdobie na výživnom XXXXX sumu 749,07 eur, pričom tým, že sa vyhýbal plneniu zákonnej vyživovacej povinnosti vydal syna do nebezpečenstva núdze,

lebo zanikla trestnosť činu

Odôvodnenie:
Poverený príslušník Obvodného oddelenia PZ v Handlovej uznesením číslo ORP-2239/HA-PD-2011 z 19. 11. 2011 začal tresné stíhanie za prečin zanedbania povinnej výživy podľa § 207 ods. 1 Tr. zák, vyšetrovateľ OR PZ, OKP v Prievidzi uznesením číslo ORP-435/OVK-PD-2012 dňa 20. 6. 2012 vzniesol obvinenie XXXXX z prečinu zanedbania povinnej výživy podľa § 207 ods. 2,3 písm. a Tr. Zák. na tom skutkovom základe, že hoci mu zo Zákona o rodine vyplýva povinnosť starať sa o výživu svojho syna XXXXX, nar. 24. 8. 2003 a XXXXX súdu v Prievidzi sp. zn. 13 P/557/2006 zo 17. 10. 2006, právoplatným dňa 21. 12. 2006 bol zaviazaný prispievať na jeho výživu sumou 23,23 eur, vždy do 10. dňa v mesiaci, XXXXX súdu v Prievidzi sp. zn. 11 C/132/2011 z 25. 11. 2011, právoplatným 4. 1. 2012 bol zaviazaný  prispievať na jeho výživu sumou 60 eur, vždy do 25. dňa v mesiaci do rúk matky dieťaťa XXXXX, v období od 1. 5. 2011 do 20. 6.  2012 v Handlovej okres Prievidza sa plneniu vyživovacej povinnosti úmyselne vyhýbal tým, že nemal vážny záujem o prácu, zamestnávateľ s ním skončil pracovný pomer z dôvodu neospravedlnených absencií, následne sa nezaevidoval na úrade práce, sociálnych vecí a rodiny a nepožiadal o sprostredkovanaie práce, čím zostal dhovať za uvedené obdobie na výživnom XXXXX sumu 167,16 eur, pričom tým, že sa vyhýbal plneniu zákonnej vyživovacej povinnosti vydal syna do nebezpečenstva núdze.

Vykonaným vyšetrovaním bolo preukázané, že obvienený XXXXX svojím konaním naplnil zákonné znaky prečinu zanedbania povinnej výživy podľa § 207 ods. 2,3 písm a Tr. zák. a to po stránke subjektívnej aj objektívnej. V rámci vyšetrovania bola vypočutá opakovane svedkyňa-poškodená XXXXX, ktorá vypovedala, že syn bol vystavený do nebezpečenstva núdze, finančne jej musela vypomáhať na základné životné potreby pre syna jej dcéra XXXXX.  V ostatnej výpovedi dňa 19. 4. 2013 uviedla, že syn XXXXX je od začiatku októbra 2012 u obvineného XXXXX, ktorý sa o neho riadne stará, syn mu bol zverený aj do výchovy, dlžné výživné jej obvinený XXXXX v celom rozsahu uhradil a čin nemal trvalo nepriaznivé následky pre syna, obvinený jej nedlhuje žiadne peniaze na výživnom. 

Prokurátor zastaví trestné stíhanie podľa § 215 ods. 1 písm. h Tr. por., ak zanikla trestnosť činu. Podľa § 86 písm. a Tr. zák. trestnosť trestného činu  zanedbania povinnej výživy podľa § 207 zanikne, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Keďže účinky účinnej ľútosti podľa § 86 písm. a Tr. zák. nastali, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka